שאול שני

שאול שני (נולד ב-1954) הוא איש עסקים ישראלי, בעל השליטה ויו"ר חברת ECI Telecom ומייסד חברת התקשורת GVT הברזילאית שאת השליטה בה מכר ב-2009 לחברת הטלקום הצרפתית ויוונדי. שני דורג במקום ה-9 ברשימה של מגזין "פורבס" לשנת 2017 עם הון בשווי 12.1 מיליארד שקל. שני נולד בשכונת קריית אליעזר שבחיפה למישה ומרים שוסטר. אביו היה פועל נמל. ב-1981 הקים ביחד עם עודד פוליג את חברת התוכנה עוש"פ ("עודד ושאול פרטנרס"), ב-1983 הצטרף שלמה דוברת כמנכ"ל. בשנת 1985 הונפקה עוש"פ בנאסד"ק (תחת השם "עושפ טכנולוגיות" - "Oshap Technologies") וגייסה סכום של 6 מיליון דולר. בתחילת דרכה התמחתה עוש"פ בהשקעה בחברות תעשייתיות, הרכישות הראשונות שביצעה היו בבלגיה. חברת מדיקל, שעסקה בתחומי ההדמיה הרפואית, וחברת פגארד, שעסקה בייצור מכונות לעבוד שבבי. עוש"פ החליטה לצאת משתי הפעילויות שהיו מפסידות ולהתמקד בתחום התוכנה. היא רכשה ב-1990 את חברת מנוף מערכות (MINT) מהרצליה שסיפקה פתרונות תוכנה בתחום הפיננסי, ואת דקלוג (Decalog), חברה צרפתית שסיפקה פתרונות לניהול נכסים ובחברת טקנומטיקס. בשנת 1999 נמכרה עוש"פ לחברת סאנגארד (SunGuard) ב-220 מיליון דולר בעסקת חילופי מניות. מינט (ששמה שונה ל"סאנגארד ביזנס אינטגרשן") ו"דקלוג" מוזגו לתוך "סאנגארד", שגם עסקה בפיתוח תוכנה לשוק הפיננסי, ואילו טקנומטיקס המשיכה לפעול כחברה עצמאית. בשנת 1995 הצטרף לקבוצת ההשקעות "מגנום" בה היו שותפים מרדכי לימון, לשעבר מפקד חיל-הים, ובנו צבי לימון, רון צוקרמן ודן טוקטלי. "מגנום" השקיעה בין השאר בחברות הישראליות DSPG, סאפיינס ופרסייס. בשנת 1999 הקימה קבוצת "מגנום" את קרן הון הסיכון "מגנום תקשורת" (ב-2007 שונה שמה למאגמה ונצ'ר פרטנרס). בשנת 1997 הקימה מגנום יחד עם חברת גילת רשתות לווין את חברת התקשורת GVT באמריקה הלטינית, שהקימה רשת לתקשורת לוויינית בפרו, קולומביה וצ'ילה. בשנת 1999 הוקמה גם חברת GVT בברזיל שזכתה במכרז להקמת ולהפעלת רשת תקשורת פנים ארצית בדרום ברזיל. במרץ 2000 נערך פיצול ב-GVT, מאחר שגילת רשתות לווין לא הייתה מעוניינת להשקיע במיזם בברזיל, היא יצא ממנו תמורת בעלות מלאה ברשת התקשורת הלווינית. GVT ברזיל החלה בקמת הרשת תקשורת פנים ארצית בהשקעה ראשונית של 600 מיליון דולר, בחברה היו שותפים באותה עת גם בנק ההשקעות מריל לינץ' והחברות דיסקונט השקעות ו"כלל מערכות מידע" של קונצרן כלל". בעקבות התפוצצות בועת הדוט-קום והמשבר הכלכלי יצאו מהמיזם השותפים האחרים ושני רכש את חלקם. בנובמבר 2009 מכר שני 30% מתוך 37% מהחזקותיו בחברה לתאגיד התקשורת הצרפתי ויוונדי, תמורת 1.26 מיליארד דולר. בשנת 2007 רכש את השליטה בחברת ECI באמצעות חברת ההשקעות Swarth Group (אנ') שבבעלותו תמורת 1.2 מיליארד דולר. בנובמבר 2019 נמכרה החברה לחברת Ribbon Communications (אנ') האמריקאית, תמורת 486 מיליון דולר בלבד. דרך חברת Swarth Group השקיע בחברת הגנת הסייבר XM Cyber בתחילת דרכה. בנובמבר 2021 נמכרה החברה לקונצרן הקמעונאות הגרמני קבוצת שוורץ (אנ') תמורת 700 מיליון דולר. בשנת 1986 עזב את ישראל ובשנת 2009 נרשם מחדש כתושב, בשל כך זכה בהטבות מס בישראל על הכנסותיו מחוץ לישראל על פי חוק מילצ'ן. שני נשוי ואב לשלושה, הוא מחזיק בית בכפר שמריהו ובאיטליה. ECI Telecom גד פרץ וטלי ציפורי, ‏הקרנבל של שאול שני בברזיל: מוכר את חלקו ב-GVT ב-580 מיליון דולר, באתר גלובס, 9 בספטמבר 2009 עידן דורפמן, "כלכליסט", אקזיט המיליארדים: איך שאול שני עשה את זה?, באתר ynet, 15 בנובמבר 2009 האנשים שליוו את שאול שני בדרך לאקזיט הגדול, גלובס, 16 בנובמבר 2009 שוקי שדה, קוסם שמוכר רעיונות: דרכו של שאול שני מהג'ונגל בברזיל למיליארדים בישראל, באתר TheMarker‏, 19 בדצמבר 2009 עמיר קורץ, הנה הבחור המשוגע עם המיזם המטומטם בברזיל, באתר כלכליסט, 6 בספטמבר 2010 עמר כהן, ‏תכירו את המיליארדר שאול שני, שעומד מאחורי היד הקשה שהופעלה נגד עובדי ECI, באתר דבר העובדים בארץ ישראל, 14 בינואר 2018 טלי חרותי-סובר, עובדי ECI ממשיכים להפגין מול ביתו של הבעלים שאול שני, באתר TheMarker‏, 29 בדמצמבר 2017 פרופיל עסקי, באתר גלובס, 25 בנובמבר 2010 עושפ - רווחים בזכות הבנות, מעריב, 16 באוגוסט 1990 אורי גינוסר, חברת עושפ טכנולוגיות הרוויחה בינואר-ספטמבר 1.15 מיליון דולר, מעריב, 27 בנובמבר 1989 עושפ טכנולוגיות רכשה את מנוף מערכות, מעריב, 2 ביולי 1990 עושפ זה לא רק טקנומטיקס, באתר גלובס, 3 במרץ 1999 מסע הרכישות של סאנגארד מתחיל עכשיו, באתר גלובס, 6 באוגוסט 2000 גיא גרימלנד, קרן ההון סיכון מגנום משנה את שמה למאגמה ונצ'ר פרטנרס, באתר הארץ, 20 במרץ 2007 מריל-לינץ' במו"מ על כניסה לשותפות בחברת תקשורת הלוויינים של כלל, באתר גלובס, 10 במרץ 1998 GVT ברזיל, שבה שותפות דסק"ש וכלל, מסיימת הליכי מיכרז הציוד להקמת רשת תקשורת בברזיל, באתר גלובס, 5 באפריל 2000 ערן גבאי, GVT וגילת ממשיכות לדון בדחיית פירעון חוב של 43 מיליון דולר, באתר TheMarker‏, 30 בינואר 2003 שירלי יום-טוב, מיהו שאול שני שרכש אתמול את אי.סי.איי ב-1.2 מיליארד דולר, באתר הארץ, 3 ביולי 2007 גיא בן סימון, ‏שנה לאחר כישלון ההנפקה: ספינת הדגל לשעבר של ההייטק הישראלי ECI בדרך למיזוג עם חברה אמריקאית, באתר גלובס, 14 בנובמבר 2019 אפרת נוימן, באנו, ניצלנו, עזבנו: כך הפכה ישראל למקלט מס לעשירים - בזכות חוק מילצ'ן, באתר TheMarker‏, 3 בדצמבר 2019